CELEX: 32016H2123
Language: hr
Date: 2016-11-30 00:00:00
Title: Preporuka Komisije (EU) 2016/2123 оd 30. studenoga 2016. o usklađivanju područja primjene i uvjeta za izdavanje općih dozvola za transfer oružanim snagama i tijelima za ugovaranje kako su navedeni u članku 5. stavku 2. točki (a) Direktive 2009/43/EZ Europskog parlamenta i Vijeća (priopćeno pod brojem dokumenta C(2016) 7711)

3.12.2016   
            
            
               HR
            
            
               Službeni list Europske unije
            
            
               L 329/101
            
         PREPORUKA KOMISIJE (EU) 2016/2123
   оd 30. studenoga 2016.
   o usklađivanju područja primjene i uvjeta za izdavanje općih dozvola za transfer oružanim snagama i tijelima za ugovaranje kako su navedeni u članku 5. stavku 2. točki (a) Direktive 2009/43/EZ Europskog parlamenta i Vijeća
   
      
         (priopćeno pod brojem dokumenta C(2016) 7711)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije, a posebno njegov članak 292.,
   budući da:
   
               (1)
            
            
               U skladu s člankom 5. Direktive 2009/43/EZ Europskog parlamenta i Vijeća (1) države članice dužne su objaviti najmanje četiri opće dozvole za transfer.
            
         
               (2)
            
            
               Opće dozvole za transfer ključni su element pojednostavnjenog sustava dozvola uvedenog Direktivom 2009/43/EZ.
            
         
               (3)
            
            
               Razlikama u području primjene općih dozvola za transfer koje izdaju države članice u pogledu obuhvaćenih obrambenih proizvoda i različitim uvjetima transfera tih proizvoda moguće je ugroziti provedbu Direktive 2009/43/EZ i pojednostavnjivanje radi kojeg je donesena. Usklađivanje područja primjene i uvjeta transfera na temelju općih dozvola za transfer koje izdaju države članice važno je kako bi se osigurala poželjnost i uporaba tih dozvola.
            
         
               (4)
            
            
               Predstavnici država članica u odboru osnovanom člankom 14. Direktive 2009/43/EZ naveli su da je usklađivanje područja primjene i uvjeta transfera na temelju općih dozvola za transfer koje objavljuju države članice moguće ostvariti donošenjem Preporuke Komisije.
            
         
               (5)
            
            
               Smjernice iz ove Preporuke rezultat su pregovora s državama članicama o usklađivanju područja primjene i uvjeta transfera na temelju općih dozvola za transfer oružanim snagama i tijelima za ugovaranje („ODT-OS”) kako su navedeni u članku 5. stavku 2. točki (a) Direktive 2009/43/EZ.
            
         
               (6)
            
            
               Ova se Preporuka smatra osnovom za ODT-OS država članica. Popis obrambenih proizvoda iz točke 1.1. ove Preporuke minimalan je i neiscrpan popis proizvoda, za koje države članice odobravaju transfer na temelju njihovog ODT-OS-a. To znači da se na temelju ODT-OS-a koji objavi država članica može dopustiti transfer drugih obrambenih proizvoda uključenih u Prilog Direktivi 2009/43/EZ, a koji nisu navedeni u ovoj Preporuci.
            
         
               (7)
            
            
               Države članice ističu da ih obvezuju europski propisi poput Zajedničkog stajališta Vijeća 2008/944/ZVSP (2), kao i međunarodne obveze u području kontrole izvoza.
            
         
               (8)
            
            
               Ova se Preporuka primjenjuje na Zajednički popis robe vojne namjene Europske unije kako je navedeno u Prilogu Direktivi 2009/43/EZ. Ova će se Preporuka po potrebi ažurirati kako bi bila u skladu s ažuriranjima Zajedničkog popisa robe vojne namjene Europske unije,
            
         DONIJELA JE OVU PREPORUKU:
   1.   OPĆE DOZVOLE ZA TRANSFER ORUŽANIM SNAGAMA I TIJELIMA ZA UGOVARANJE KAKO JE NAVEDENO U ČLANKU 5. STAVKU 2. TOČKI (A) DIREKTIVE 2009/43/EZ
   1.1   Obrambeni proizvodi prihvatljivi za transfere na temelju opće dozvole za transfer oružanim snagama i tijelima za ugovaranje kako su navedeni u članku 5. stavku 2. točki (a) Direktive 2009/43/EZ
   
   Sljedeće kategorije popisa robe vojne namjene (dalje u tekstu:„ML”) s podtočkama podskup su popisa obrambenih proizvoda iz Priloga Direktivi 2009/43/EZ. Na temelju opće dozvole za transfer oružanim snagama i tijelima za ugovaranje („ODT-OS”) kako su navedeni u članku 5. stavku 2. točki (a) te Direktive dopušta se barem transfer obrambenih proizvoda iz kategorija ML navedenih u nastavku. Države članice mogu odlučiti o uključivanju više kategorija ML s odgovarajućim obrambenim proizvodima u svoj ODT-OS.
   Popis kategorija ML koje moraju biti obuhvaćene kao minimum:
   
               —
            
            
               ML 4. Podtočke (a) i (b). Obuhvaćena je sva roba, osim sljedećeg:
               
                           —
                        
                        
                           mine
                        
                     
                           —
                        
                        
                           kazetno streljivo, eksplozivni elementi (bombice) za kazetne bombe i njihove posebno konstruirane komponente
                        
                     
                           —
                        
                        
                           tromblonske granate i ručne granate
                        
                     
                           —
                        
                        
                           torpeda, torpeda bez bojevih glava i tijela torpeda
                        
                     
                           —
                        
                        
                           bombe
                        
                     
                           —
                        
                        
                           navođeni, nenavođeni i ostali projektili (to jest rakete, projektili, prijenosni raketni bacači...)
                        
                     
                           —
                        
                        
                           pješačke eksplozivne naprave, ljepljivo i kumulativno punjenje.
                        
                     Uključeni su za sljedeća oružja:
               
                           —
                        
                        
                           bojeve glave i eksplozivna punjenja
                        
                     
                           —
                        
                        
                           detonacijska (inicijalna) punjenja
                        
                     
                           —
                        
                        
                           bojeve glave za otkrivanje mete, sustavi navođenja, uređaji za navođenje
                        
                     
                           —
                        
                        
                           pojedinačne raketne komponente
                        
                     
                           —
                        
                        
                           letjelice koje imaju mogućnost povratka u atmosferu
                        
                     
                           —
                        
                        
                           motori
                        
                     
                           —
                        
                        
                           sustavi kontrole smjera potiska
                        
                     
                           —
                        
                        
                           lanseri i lansirni uređaji
                        
                     
                           —
                        
                        
                           sustavi za polaganje, sustavi za mamce i sustavi za ometanje
                        
                     
                           —
                        
                        
                           posebno konstruirane komponente za prijenosne raketne bacače.
                        
                     
         
               —
            
            
               ML 5. Obuhvaćena je sva roba, osim sljedećeg:
               
                           —
                        
                        
                           proizvodi za protumjere
                        
                     
                           —
                        
                        
                           oprema i komponente izuzete iz ostalih kategorija u istoj općoj dozvoli za transfer.
                        
                     
         
               —
            
            
               ML 6. Obuhvaćena je sva roba, osim sljedećeg:
               
                           —
                        
                        
                           potpuna vozila
                        
                     
                           —
                        
                        
                           šasije i kupole
                        
                     
                           —
                        
                        
                           oprema i komponente izuzete iz ostalih kategorija u istoj općoj dozvoli za transfer.
                        
                     
         
               —
            
            
               ML 7. Podtočka (g).
            
         
               —
            
            
               ML 9. Sva roba, osim sljedećeg:
               
                           —
                        
                        
                           potpuna plovila i podmornice
                        
                     
                           —
                        
                        
                           podvodne naprave za otkrivanje i njihove posebno konstruirane komponente
                        
                     
                           —
                        
                        
                           pogonski sustavi neovisni o zraku konstruirani za podmornice i njihove posebno konstruirane komponente
                        
                     
                           —
                        
                        
                           potpuni trupovi
                        
                     
                           —
                        
                        
                           protumjere
                        
                     
                           —
                        
                        
                           oprema i komponente izuzete iz ostalih kategorija u istoj općoj dozvoli za transfer.
                        
                     
         
               —
            
            
               ML 10. Sva roba, osim sljedećeg:
               
                           —
                        
                        
                           potpuni zrakoplovi
                        
                     
                           —
                        
                        
                           potpune bespilotne letjelice i komponente posebno konstruirane ili modificirane za bespilotne letjelice
                        
                     
                           —
                        
                        
                           trupovi za bojne zrakoplove i bojne helikoptere
                        
                     
                           —
                        
                        
                           motori za bojne zrakoplove
                        
                     
                           —
                        
                        
                           oprema i komponente izuzete iz ostalih kategorija u istoj općoj dozvoli za transfer.
                        
                     
         
               —
            
            
               ML 11. Podtočka (a). Samo sljedeća roba:
               
                           —
                        
                        
                           oprema za navođenje i navigaciju, osim sustava za prijenosne raketne bacače ili kako su definirani u Režimu kontrole tehnologije projektila I. (MTCR)
                        
                     
                           —
                        
                        
                           automatizirani sustavi za zapovijedanje i upravljanje.
                        
                     
         
               —
            
            
               ML 13. Podtočke (c) i (d).
            
         
               —
            
            
               ML 14. Sva roba, osim robe namijenjene za obuku na prijenosnim raketnim bacačima.
            
         
               —
            
            
               ML 15. Podtočke (b), (c), (d) i (e).
            
         
               —
            
            
               ML 16. Sva roba, osim sljedećeg:
               
                           —
                        
                        
                           robe povezane s prijenosnim raketnim bacačima
                        
                     
                           —
                        
                        
                           sve stavke koje se odnose na robu čiji izvoz nije dopušten na temelju iste opće dozvole za transfer.
                        
                     
         
               —
            
            
               ML 17. Podtočke (a), (b), (d), (e), (j), (k), (l), (m), (n), (o) i (p). Sva roba, osim sljedećeg:
               
                           —
                        
                        
                           podtočka (n): pokusni modeli isključeni su ako su posebno konstruirani za razvoj stavaka navedenih u kategorijama ML 4., 6., 9. ili 10., kao i komponente posebno konstruirane za pokusne modele.
                        
                     
         
               —
            
            
               ML 21. podtočke (a) i (b). Samo sljedeća roba i samo pod uvjetom da je odobrena iz drugih kategorija u toj općoj dozvoli:
               
                           (a)
                        
                        
                           „softver” posebno izrađen ili izmijenjen za bilo koje od sljedećeg:
                           
                                       1.
                                    
                                    
                                       rad ili održavanje opreme navedene u Prilogu Direktivi 2009/43/EZ;
                                    
                                 
                     
                           (b)
                        
                        
                           posebni „softver”, osim softvera navedenog u ML 21.a., kako slijedi:
                           
                                       1.
                                    
                                    
                                       „softver” posebno izrađen za vojnu upotrebu i za modeliranje, simulaciju ili procjenu vojnih sustava naoružanja;
                                    
                                 
                                       4.
                                    
                                    
                                       „softver” posebno izrađen za vojnu upotrebu i za zapovjedne, komunikacijske, nadzorne i obavještajne (C3I) ili za zapovjedne, komunikacijske, nadzorne, računalne i obavještajne (C4I) aplikacije;
                                    
                                 
                     
         
               —
            
            
               ML 22. Podtočka (a). Sva tehnologija osim tehnologije potrebne za razvoj i proizvodnju i samo pod uvjetom da je odobrena iz drugih kategorija u istoj općoj dozvoli.
            
         1.2.   Uvjeti koji se uključuju u opću dozvolu za transfer oružanim snagama
   
   Sljedeći popis uvjeta nije iscrpan. Međutim, ostali uvjeti koje država članica dodaje u ODT-OS ne smiju biti u suprotnosti s uvjetima navedenima u nastavku niti ih narušavati.
   
               —
            
            
               Geografsko područje primjene: Europski gospodarski prostor (EU 28 + Island i Norveška (3)).
            
         
               —
            
            
               Ponovni transferi unutar EGP-a dopušteni su bez ex ante kontrola; može se zahtijevati samo ex post izvješćivanje.
            
         
               —
            
            
               ODT-OS namijenjen je za krajnju uporabu prihvatljivim primateljima navedenima u članku 5. stavku 2. točki (a) Direktive 2009/43/EZ. Naknadno trgovanje o kojem nema saznanja u trenutku transfera smatra se novim izvozom. Kad je riječ o novim izvozima, nadležno tijelo države članice primatelja odgovorno je za kontrolu izvoza ili transfera koji su pokrenuti naknadnim trgovanjem o kojem nema saznanja u trenutku transfera.
            
         
               —
            
            
               Za potrebe ex-post provjere na temelju ODT-OS-a, države članice trebale bi osigurati da dobavljači izvijeste o uporabi ODT-OS-a u skladu s minimalnim zahtjevima za izvješćivanje navedenima u članku 8. stavku 3. Direktive 2009/43/EZ.
            
         2.   DALJNJI KORACI
   Države članice pozivaju se na provedbu ove Preporuke najkasnije do 1. srpnja 2017.
   Države članice potiče se da obavijeste Komisiju o mjerama poduzetima radi provedbe ove Preporuke.
   3.   ADRESATI
   Ova je Preporuka upućena državama članicama.
   
      Sastavljeno u Bruxellesu 30. studenoga 2016.
      
         
            Za Komisiju
         
         Elżbieta BIEŃKOWSKA
         
            Članica Komisije
         
      
   
   
      (1)  Direktiva 2009/43/EZ Europskog parlamenta i Vijeća od 6. svibnja 2009. o pojednostavnjivanju uvjeta za transfer obrambenih proizvoda unutar Zajednice (SL L 146, 10.6.2009., str. 1.).
   
      (2)  Zajedničko stajalište Vijeća 2008/944/ZVSP od 8. prosinca 2008. o definiranju zajedničkih pravila kojima se uređuje kontrola izvoza vojne tehnologije i opreme (SL L 335, 13.12.2008., str. 99.).
   
      (3)  Odluka Zajedničkog odbora EGP-a br. 111/2013 od 14. lipnja 2013. (SL L 318, 28.11.2013., str. 12.), kojom se Direktiva 2009/43/EZ ugrađuje u Sporazum o EGP-u, sadržava izričiti tekst prilagodbe: „Ova se Direktiva ne primjenjuje na Lihtenštajn.”